**Ministru kabineta noteikumu projekta „Grozījumi Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi"” mērķis ir papildināt noteikumus ar jaunu sugu – velna auzu (*Avena strigosa* Schreb.), kā arī precizēt vairākas labības sēklaudzēšanai un sēklu tirdzniecībai noteiktās prasības. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sēklu un šķirņu aprites likuma 2. panta 1.punkta "a" apakšpunkts un 17. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2007. gada 13. februāra noteikumi Nr. 120 "Labības sēklaudzēšanas un sēklu tirdzniecības noteikumi" (turpmāk – noteikumi Nr.120).  Ieviešot noteikumos Nr.120 Brīvas pakalpojumu sniegšanas likumā paredzēto klusēšanas un piekrišanas principu, tika paredzēts, ka Valsts augu aizsardzības dienests (turpmāk – dienests) sēklaudzētāju un sēklu tirgotāju reģistrācijas apliecību izsniegs pēc personas pieprasījuma. Praksē līdz šim brīdim reģistrācijas apliecība ir pieprasīta tikai dažas reizes, tāpēc dienests turpmāk pēc personas pieprasījuma vairs neizsniegs reģistrācijas apliecību, bet gan paziņos lēmumu par personas reģistrāciju reģistrā.  Pēdējos gados Latvijā zemnieki ir uzsākuši audzēt velna auzu (*Avena strigosa* Schreb.), un sēklaudzētāji vēlas sertificēt velna auzas sēklas. Līdz šim velna auza Latvijā netika audzēta, tāpēc arī nebija noteiktas prasības velna auzas sēklaudzēšanai. Noteikumu projekts papildināts ar velna auzu. Prasības velna auzas sēklaudzēšanai, sēklu sertifikācijai un tirdzniecībai atbilstoši Padomes 1966. gada 14. jūnija Direktīvai 66/402/EK par graudaugu sēklu tirdzniecību (turpmāk – Direktīva 66/402/EK) ir tādas pašas kā noteikumos Nr. 120 noteiktās prasības auzām, tāpēc papildus noteikumos Nr. 120 noteiktajām prasībām auzām ar Ministru kabineta noteikumu projektu „Grozījumi Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi" (turpmāk - noteikumu projekts) tiek ieviesti tikai divi jauni punkti.  Noteikumi Nr. 120 papildināti ar normu, kas paredz, ka nelieliem sēklu iepakojumiem etiķetē norādāmo informāciju var norādīt arī uz iesaiņojuma marķējuma.  Noteikumi Nr. 120 paredz, ka sēklu sertifikātā ir norādīts sēklu sertifikāta derīguma termiņš, taču svarīga ir tirdzniecībā esošās sēklu partijas rādītāju atbilstība noteikumu prasībām, nevis dokumenta derīguma termiņš. Uzglabātas neatbilstoši, sēklas ātri var zaudēt kvalitāti, un var veidoties situācija, ka dokuments ir spēkā esošs, taču vizuāli redzams, ka sēklu kvalitāte neatbilst dokumentā norādītajam. Tāpēc no noteikumiem Nr.120 tiek svītrota prasība par sēklu sertifikāta derīguma termiņu. Lai nodrošinātu to, ka sēklu kvalitāte atbilst pavaddokumentos norādītajai kvalitātei, noteikumos Nr. 120 ir ietverta prasība, ka sēklām, kas paredzētas tirdzniecībai, ir noteikta atkārtota sēklas kvalitātes pārbaude, ņemot vērā sēklu uzglabāšanas ilgumu, sēklu mitrumu un iespējamo kaitēkļu invāziju uzglabāšanas laikā. Pirms tam noteikumos Nr. 120 bija paredzēts kvalitāti atkārtoti novērtēt brīdī, kad ir beidzies sertifikāta derīguma termiņš, bet tagad novērtēšana paredzēta, pēc tam kad ir pagājis noteikts sēklu uzglabāšanas termiņš. Ja sēklu paraugā konstatē palielinātu mitruma daudzumu vai dzīvu kaitēkļu invāziju, tad šo informāciju norāda uz oficiālās sēklu iepakojuma etiķetes vai uz sēklu iesaiņojuma uzlīmes.  Noteikumos Nr. 120 tika ieviesta atļaujas izsniegšana izlases sēklas kategorijas pazemināšanai, bet, tā kā kopš normas stāšanās spēkā šāda atļauja nav ne reizi pieprasīta un tā dublē ierasto sertifikācijas procesu, šo normu paredzēts svītrot.  Noteikumos Nr. 120 noteiktā kārtība atļaujas saņemšanai sertificēt pirmsbāzes (PB) kategorijas vai bāzes (B) kategorijas sēklu partiju sēklas ar pazeminātu dīgtspēju neatbilst reālajai Nacionālās augu šķirņu padomes ieteiktajai kārtībai, tāpēc šī kārtība ir jāprecizē. Papildus tiek noteikta sertifikācijas kārtība arī griķu sertificētas (C) kategorijas sēklām ar pazeminātu dīgtspēju.  Noteikumu projektā redakcionāli precizēti gan slimību latīniskie nosaukumi, gan prasības sēklu pirkšanai, pirms saņemti sēklu kvalitātes apliecinošie dokumenti.  Noteikumu projektā precizēts sēklaudzēšanas laukos pieļaujamais inficēto augu skaits uz 200 m2. Šīs normas ieviešanai nepieciešams pārejas periods, lai inspektori tiktu apmācīti un Kultūraugu Uzraudzības Valsts Informācijas sistēmā izdarītas izmaiņas, tādēļ norma stāsies spēkā 2019. gada 1. jūnijā.  Stājoties spēka **Eiropas Parlamenta un Padomes Regulai (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK, noteikumos Nr. 120 ietverta norma par fizisko personu datu aizsardzību.**  Lai dienests varētu reģistrēt fizisku personu reģistrā un veikt lauku apskates attiecīgās personas sēklu laukos, kā arī noņemt sēklu paraugus un izsniegt sēklu sertifikātu, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, dzīvesvietas adrese un kontaktinformācija. Minētie personas dati nepieciešami, lai dienests varētu identificēt konkrēto personu, veikt konkrētās personas sēklaudzēšanas lauku fiziskās pārbaudes un personai izsniegt sēklu pārbaudes dokumentus. Lai nodrošinātu šo procesu, dienestam ir regulāri jākomunicē ar konkrēto personu. Fiziskās personas dati dienestā tiek uzglabāti pastāvīgi visu periodu, kamēr persona nodarbojas ar sēklaudzēšanu. Lai dienestam būtu pieejama informācija par sēklu sertifikāciju, arhīvā ir jāuzglabā informācija par sēklu partiju un attiecīgo personu, kura šo sēklu partiju ir pārdevusi, vēl sešus gadus, kopš par sēklaudzētāju ir pieņemts lēmums par reģistrācijas anulēšanu. Datus par sēklu sertifikāciju nepieciešams uzglabāt sešus gadus, jo praksē pieņemts, ka šādā termiņā attiecīgajai sēklu partijai notiek pilns aprites cikls, kā arī šo ilgumu nosaka Starptautiskās sēklu kontroles asociācijas (ISTA) dokumentu uzglabāšanas vadlīnijas. Arī Sēklu un šķirņu aprites likuma 6.pantā noteikts, ka sēklaudzētāju, sēklu sagatavotāju, saiņotāju un tirgotāju pienākums ir sešus gadus uzglabāt visu ar sēklaudzēšanu, sēklu sagatavošanu, saiņošanu un tirdzniecību saistīto dokumentāciju un pierakstus.  Sēklu paraugu dienesta inspektors noņem katrā saimniecībā uz vietas un pēc tam paraugu nogādā laboratorijā. Ir nepieciešams noteikt prasības sēklu parauga noņemšanas vietai, lai netiktu ietekmēta sēklu partijas kvalitāte sēklu parauga noņemšanas procesā. Noteikumu projekts papildināts ar prasību sēklaudzētājam nodrošināt dienesta inspektoram sēklu parauga noņemšanai piemērotus apstākļus, tostarp gaišu telpu un tīru darba virsmu, lai, noņemot sēklu paraugu, netiktu ietekmēta sēklu parauga atbilstība sēklu partijai.  Noteikumu projekts paredz:   1. papildināt noteikumus Nr. 120 ar sugu – velna auza (*Avena strigosa* Schreb.) 2. precizēt kārtību, kādā persona tiek reģistrēta reģistrā 3. precizēt prasības nelielo sēklu iepakojumu marķēšanai; 4. svītrot sēklu sertifikāta derīguma termiņu; 5. noteikt prasības atkārtotām sēklu kvalitātes pārbaudēm, ņemot vērā sēklu uzglabāšanas ilgumu; 6. svītrot prasības atļaujas izsniegšanai izlases sēklu kategorijas pazemināšanai; 7. precizēt kārtību sēklu ar pazeminātu dīgtspēju sertificēšanai un tirdzniecībai; 8. izdarīt redakcionālus precizējumus latīniskajos nosaukumos; 9. ietvert prasības par fizisko personu datu aizsardzību; 10. noteikt, ka sēklaudzētājam ir jānodrošina atbilstoši apstākļi sēklu paraugu noņemšanai.   Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 285 labības sēklaudzētājiem, sēklu sagatavotājiem, saiņotājiem, ievedējiem un tirgotājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus.  Noteikumu projekts neuzliek administratīvo slogu labības sēklaudzētājiem, sēklu sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 1966. gada 14. jūnija Direktīva 66/402/EK par graudaugu sēklu tirdzniecību (turpmāk – Direktīva 66/402/EK). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 66/402/EK | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 66/402/EK 2. panta 1.punkta “A” apakšpunkts | Noteikumu projekta 1.1. apakšpunkts | Daļēji pārņemts.  Komisijas 2017. gada 16. marta Īstenošanas Lēmums  2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, (turpmāk – lēmums 2017/478) atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK I pielikuma 5.iedaļas „a” apakšpunkts | Noteikumu Nr.120 1.pielikums | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK I pielikuma 5.iedaļas “b” punkta “i” apakšpunkts | Noteikumu Nr.120 3.pielikuma 6.punkta 2.1. apakšpunkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK I pielikuma 7.iedaļas B. punkta “a” apakšpunkts | Noteikumu Nr.120 28.punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK II pielikuma 1.iedaļas A punkts | Noteikumu Nr.120 3.pielikuma 1.punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK II pielikuma 1.iedaļas C punkts | Noteikumu Nr.120 3.pielikuma 6.punkta 3.apakšpunkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK II pielikuma 2.iedaļas A punkts | Noteikumu projekta 1.31.apakšpunkts; noteikumu Nr.120 11.pielikums | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Direktīvas 66/402/EK III pielikums | Noteikumu Nr.120 51. un 53. punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.120. | Neparedz stingrākas prasības, kā noteikts direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. | | |
| Cita informācija | Nav. | | |
| 2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas  58.1. apakšpunktam | Projekts šo jomu neskar. | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā.  Informācija par noteikumu projektu tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Iebildumi vai priekšlikumi no lauksaimnieku nevalstiskajām organizācijām nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav |

Zemkopības ministrs Jānis Dūklavs

Laizāne 67027360

[laura.laizane@zm.gov.lv](mailto:laura.laizane@zm.gov.lv)